CELEX: 62019TN0700
Language: da
Date: 2019-10-11 00:00:00
Title: Sag T-700/19: Sag anlagt den 11. oktober 2019 – Al-Gaoud mod Rådet

2.12.2019   
            
            
               DA
            
            
               Den Europæiske Unions Tidende
            
            
               C 406/41
            
         
      Sag anlagt den 11. oktober 2019 – Al-Gaoud mod Rådet
      (Sag T-700/19)
      (2019/C 406/51)
      Processprog: engelsk
      
         Parter
      
      
         Sagsøger: Abdel Majid Al-Gaoud (Giza, Egypten) (ved barrister S. Bafadhel)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets gennemførelsesafgørelse (FUSP) 2019/1299 af 31. juli 2019 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen annulleres, for så vidt som sagsøgerens navn herved er blevet opretholdt på listen i bilag II og IV til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen.
               
            
                  —
               
               
                  Rådets gennemførelsesforordning (EU) 2019/1292 af 31. juli 2019 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen annulleres, for så vidt som sagsøgerens navn herved er blevet opretholdt på listen i bilag III til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen.
               
            
                  —
               
               
                  Sagsøgte tilpligtes i overensstemmelse med Rettens procesreglement at betale de sagsomkostninger, der er blevet afholdt i forbindelse med sagen for Retten.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at Rådets gennemførelsesafgørelse (FUSP) 2019/1299 af 31. juli 2019 om gennemførelse af afgørelse (FUSP) 2015/1333 og Rådets gennemførelsesforordning (EU) 2019/1292 af 31. juli 2019 om gennemførelse af artikel 21, stk. 2, i forordning (EU) 2016/44 ikke indeholder et retligt grundlag for opretholdelsen af sagsøgerens navn på listerne uanset den fundamentale ændring i de faktiske omstændigheder i Libyen. Rådet har angiveligt undladt at anføre individuelle, specifikke og konkrete grunde for de anfægtede foranstaltninger, som ikke er fuldt ud underbygget af nogen dokumentation.
               
            
                  2.
               
               
                  Andet anbringende om, at de anfægtede foranstaltninger udgør en tilsidesættelse af sagsøgerens grundlæggende rettigheder, herunder retten til sundhed, retten til familieliv, ejendomsretten og retten til et effektivt forsvar som sikret ved Den Europæiske Unions charter om grundlæggende rettigheder. De anfægtede foranstaltninger er hverken nødvendige for eller hensigtsmæssige i forhold til noget legitimt formål og udgør et ubestemt og uforholdsmæssigt indgreb i sagsøgerens grundlæggende rettigheder.